A bécsi székhelyű Lakos Alapítvány tanulmányi-szociális ösztöndíjpályázata kárpátaljai felsőoktatási intézményben tanuló magyar diákok részére a 2016/2017-es tanév II. félévére

**Az ösztöndíjra minden olyan diák pályázhat, aki**

* **magyar** oktatási nyelvű középiskolát vagy líceumot/gimnáziumot végzett,
* nappali tagozaton, kárpátaljai főiskolán vagy egyetemen tanul (nem szakképzési intézményben)

- első diplomás képzésben vesz részt,

* a legutolsó szemeszter tanulmányi átlaga legalább 4-es,
* szociálisan rászorul a támogatásra,
* **aktívan** részt vesz valamelyik **kárpátaljai magyar ifjúsági szervezet** tevékenységében (nem elegendő a tagság, be kell mutatni az abban betöltött konkrét szerepet, aktivitást).

**A** [**pályázati űrlapot**](https://docs.google.com/forms/d/e/1FAIpQLSdhUv8HjzDJaiBieWWFvQLxzIzi0iTDEOxGGGQcWNmm3fpr9Q/viewform?c=0&w=1) **elektronikusan kell kitölteni!**

**Emailban a** **lakos.karpatalja@gmail.com** **címre kell elküldeni a következőket (a csatolmányok mérete egyenként nem haladhatja meg a 2 MB-t):**

* **önéletrajzot** (max. 2 gépelt oldal). Az önéletrajznak tartalmaznia kell a pályázóval kapcsolatos alábbi információkat:

• név, születési idő és hely;

• családtagok és családi körülmények bemutatása;

• szociális körülmények részletezése;

• eddigi iskolai előmenetel bemutatása;

• különböző főiskolai, egyetemi tanulmányi versenyeken vagy tudományos munkákban való részvétel és annak eredményei (ha van ilyen);

• a pályázó által jelenleg végzett társadalmi vagy ifjúsági szervezeti munka részletes bemutatása (szervezet, pozíció, tevékenység, stb.);

• kedvenc időtöltés, fő érdeklődési kör, tervek a jövőre nézve;

• az ösztöndíjat mire tervezi felhasználni;

* **igazolást a tandíjról**, annak összegéről illetve annak hiányáról;
* **igazolást a tanintézmény ösztöndíjáról**, annak mértékéről illetve annak hiányáról;
* **igazolást az elősző szemeszter átlagjegyéről;**
* **iskolalátogatási igazolás**;
* **magyar IFJÚSÁGI szervezet vezetőjének nyilatkozatát** a pályázó aktív tagságáról, a szervezeten belüli tevékenységéről;
* 2 **digitális fényképet** a pályázóról (nem igazolványkép, nem csoportkép)

**Fontos!**

Azoknak is kötelező minden mellékletet csatolni, akik a korábbi kiírásokban is pályáztak.

Csak a megadott weboldalon található, online kitöltött adatlapot fogadjuk el!

**A formai hibás, hiányos vagy határidőn túl beadott pályázatokat nem vesszük figyelembe.**

A pályázó tudomásul veszi, hogy sikeres pályázás esetén adatait a Lakos Alapítvány honlapján közzé teheti.

A nyertes pályázókat az alapítvány email-ban értesíti ki.

**Az ösztöndíj összege egy főre, egy szemeszterre:** 150 **euró.**

**Beadási határidő: 2017. május 19.**